हैदराबाद: टीएस कृष्णमूर्ति ने राजनीतिक दलों को आरटीआई के दायरे मे लाने की बात कही है. पूर्व मुख्य चुनाव आयुक्त टीएस कृष्णमूर्ति का कहना है कि राजनीतिक दलों को सूचना के अधिकार (आरटीआई) कानून के दायरे में लाया जाना चाहिए. उन्होंने लोकसभा और विधानसभाओं के चुनाव एकसाथ कराने में आने वाली व्यावहारिक कठिनाइयों को भी इंगित किया. यह पूछे जाने पर कि क्या राजनीतिक दलों को आरटीआई के दायरे में लाया जाना चाहिए, कृष्णमूर्ति ने कहा, ‘नि:संदेह, क्यों नहीं? चुनावों से संबंधित उनके रणनीतिक निर्णयों को छोड़कर, उनके सभी प्रशासनिक फैसले, उनकी फंडिंग और सबकुछ सार्वजनिक नजरों में होना चाहिए. ’